text: - Tíðindi, mentan og ítróttur
text: #000000
text: Jóhan sendi Danmark í OL-finaluna
text: #000001
text: Danmark er aftur í einari OL-finalu.
text: #000002
text: Hetta er greitt, eftir at Danmark vann ein sannførandi 27-23 sigur á Spania.
text: #000003
text: Sigurin í hálvfinaluni gevur danska hondbóltslandsliðnum við monnum møguleikan at endurvinna OL-gullið frá Rio í 2014, tá teir skulu spæla finaluna móti Fraklandi leygardagin klokkan tvey.
text: #000004
text: Danmark byrjaði væl og var oman á allan dystin - til tíðir við fýra málum -, men kviku sponsku leikararnir góvu ongantíð upp.
text: #000005
text: Gonzalo Pérez de Vargas í spanska málinum forðaði fyri, at Danmark stakk av í byrjanini. Uttan málverjan, so vóru spaniólar um ein háls.
text: #000006
text: Hansen og Landin gingu á odda
text: #000008
text: Stóru stjørnurnar hjá Danmark vóru Mikkel Hansen, ið skeyt 12 mál, og so Niklas Landin í málinum, sum báðir spældu sín besta dyst í kappingini.
text: #000009
text: Serliga Mikkel Hansen vísti, at hann er heimsins besti hondbóltsspælari. Ferð eftir ferð buldraði hann bóltin í málið, og ferð eftir ferð spældi hann sínar viðleikarar fram til fríar málmøguleikar.
text: #000010
text: Danmark fór til hálvleiks á odda við fýra málum, 14-10. Serliga danska verjan stóð væl allan dystin.
text: #000011
text: Tíverri sløsaði Danmark frá byrjan í seinna hálvleiki, og javnt og samt spældu røsku sponsku spælararnir seg inn aftur í dystin
text: #000012
text: Jóhan kom inn og avgjørdi
text: #000014
text: Jóhan á Plógv Hansen sat á bonkinum inn til tað vóru tíggju minuttir eftir av dystinum, tá hann varð sendur á vøllin fyri Lasse Svan, ið júst hevði brent sín triðja opna málmøguleika.
text: #000015
text: Og føroyski høgri vongurin á danska landsliðnum fekk ein avgerandi leiklut, tá tað manglaði ein minuttur av dystin.
text: #000016
text: Jóhan á Plógv Hansen bleiv spældur fríur av Mathias Gidsel, og hóast Jóhan á Plógv Hansen bleiv taklaður, so eydnaðist tað honum at skjóta bóltin í málið aftur um bakið á sær sjálvum.
text: #000017